Dunaj, 1. julija 1812
<p>Vaša milost!
</p><p>Predvčerajšnjim me je obiskal Tammerburg, da bi <u>povprašal,</u> ali lahko za katerega od Vaših prijateljev kupi še kakšen <u>večji</u> kos arzenično kisle bakrene rude. Da bi stvar <u>poenostavil,</u> <u>sem</u> mu to takoj dovolil. Vaša milost naj ima mojo predrznost za dobronamerno; to bo stalo približno 6 do 7 florintov, ki jih bom zastavil in si jih dal ob priliki povrniti pri Goldu. Potem je z njegovo visokostjo R<sup>xxx</sup> uredil v zbirko nekaj lepih vzorcev; med njimi je tudi pravi matador kromovega železa <i>et proxime fiet expeditio</i>. Toliko o Tammerburgu in njegovi visokosti. Prvi se ozira Vaši odločitvi v zvezi s Cernazajem, oba pa novemu bobovcu itd. naproti! Jaz pa še vedno nimam lastnega stanovanja! <i>Arhiepiscopus nondum rediit ab visitatione ecclesiarum!</i>
</p>
Schneider mi je pisal <u>ganljivo zaupno</u> pismo, kakor da bi bila že 100 stoletij prijatelja. To je <u>grški leksikograf,</u> ki se je sedaj moral preseliti v Wroclaw. Za številno <u>slaviko</u> iz šlezijskih samostanov imajo v tamkajšni knjižnici ignorantskega šušmarja. Oh, zakaj ne morem tja! (Pa ne zato, da bi tam <u>ostal;</u> čez Dunaj ga ni.)
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1812-07-01
<a rel="nofollow" class="external free" href="http://nl.ijs.si/e-zrc/zois/html/MP41.html">http://nl.ijs.si/e-zrc/zois/html/MP41.html</a>